ΔΙΕΥΚΡΙΝΙΣΤΙΚΗ ΑΝΑΚΟΙΝΩΣΗ

Η ΡΑΕ δέχτηκε πολυάριθμα αιτήματα από εταιρείες καθαρισμού για να επισκεφθούν τους χώρους του κτιρίου της ΡΑΕ σύμφωνα με το παρακάτω άρθρο 23 παρ. 5 (στ) της Διακήρυξης 1/2021:

*"Βεβαίωση**(επίσκεψης των χώρων) εκδοθείσα από την ως άνω αναφερόμενη αρμόδια υπηρεσία της αναθέτουσας αρχής, προς απόδειξη της πλήρωσης της υποχρέωσης επίσκεψης των προς καθαρισμό χώρων. Οι υποψήφιοι οικονομικοί φορείς οφείλουν να επισκεφθούν τους προς καθαρισμό χώρους τουλάχιστον δέκα (10) ημέρες πριν την καταληκτική ημερομηνία ηλεκτρονικής υποβολής των προσφορών, και να λάβουν γνώση αυτών και των συνθηκών εργασίας, κατόπιν επικοινωνίας με το αρμόδιο τμήμα."*

Ενόψει των ανωτέρω, σας ανακοινώνουμε ότι :

Λόγω της πανδημίας, των συνεχόμενων αυξανόμενων κρουσμάτων κορωνοϊού και με σκοπό  την αποφυγή του συγχρωτισμού-συνωστισμού, στο πλαίσιο της προστασίας της δημόσιας υγείας από τον κίνδυνο περαιτέρω διασποράς του COVID-19, σας ενημερώνουμε ότι δεν είναι υποχρεωτικός ο χρονικός περιορισμός των 10 ημερών πριν την καταληκτική ημερομηνία υποβολής προσφορών αναφορικά με την πραγματοποίηση της ως άνω επίσκεψης και μπορεί να γίνεται μέχρι την Πέμπτη 8/4/2021 και ώρα 14:00.